钦定古今图书集成/明伦汇编/家范典/第073卷 > 汉应劭风俗通义 > 《阳城刘氏妹哀辞》潘岳
## 钦定古今图书集成/明伦汇编/家范典/第073卷 > 汉应劭风俗通义 > 《阳城刘氏妹哀辞》潘岳

“鸟鸣于柏，乌号于荆。徘徊踯躅，立闻其声。相彼羽族，
矧伊人情。叩心长叫，痛我同生。诞育圣善，发奇稚齿。
如彼名驹，昂昂千里。刘氏怀宝，未曜随和。伊予轻弱，
弗克负荷。禄微于朝，贮匮于家。俾我令妹，勤俭备加。
珍羞罕御，器服靡华。抚膺恨毒，逝矣奈何。哀哀母氏，
蒸蒸圣慈。震恸擗摽，何痛如之。魂而有灵，岂不慕思。”
嗟哉往矣，当复何时。